The Weeknd

Abel Makkonen Tesfaye (født 1990), kjent under artistnavnet The Weeknd, er en canadisk rhythm and blues-artist.

I 2010 lastet han opp noen sanger på YouTube under pseudonymet The Weeknd. I 2011 ga han ut tre gratis mixtapes, House of Balloons, Thursday og Echoes of Silence, hver av dem bestående av ni spor. De tre mixtapene er blitt lastet ned over åtte millioner ganger fra Internett. I september 2012 signerte han med et selskap under Universal Muisc i et fellesforetak med hans eget plateselskap, XO. I november samme år ga han ut Trilogy, som består av de tre mixtapene i remastret versjon og tre nye sanger.

Hans foreldre kommer opprinnelig fra Etiopia.

The Weeknd er kjent for sin melankolske stil, preget av en noe tåkete produksjon, tunge, støyende beats, lav-tempo, rumblende bass, og mye bruk av ekko. The Weeknd er blitt beskrevet som hipster-R&B (PBR R&B), i selskap med How To Dress Well, Miguel og Frank Ocean. Han synger, i likhet med Michael Jackson, i falsett, ofte med tremolo-effekt.

Etter at hans første mixtape kom ut, ble en EP kalt The Noise tilgjengelig på Internett. Dette var en demo The Weeknd laget som tenåring, og som senere ble lekket uten hans samtykke.

På 2016-singelen «Starboy», fra albumet med samme navn, medvirker også Daft Punk.

 Navn 
I mai 2023 kunngjorde han at han fra da av kom til å opptre under sitt egentlige navn, Abel Tesfaye. Han hadde tidligere også opptrådt som Noise og «Kin Kane».

 Diskografi 
 Studioalbum 
 Kiss Land (2013)
 Beauty Behind The Madness (2015)
 Starboy (2016)
 After Hours (2020)
 Dawn FM (2022)
 Hurry Up Tomorrow (2025)

 Samlealbum 
 Trilogy (2012)
 The Highlights (2021)

 Mixtapes 
 House of Balloons (2011)
 Thursday (2011)
 Echoes of Silence (2011)

 EP 
 My Dear Melancholy, (2018)

 Referanser 

 Eksterne lenker 





Kategori:Canadiske sangere
Kategori:Canadiske låtskrivere
Kategori:Personer fra Toronto